ALEXANDRU BOBOC - Academician Născut la feb , în comuna Dumbrava (Mehedinţi), în prezent profesor consultant la Facultatea de Filosofie a Universităţii din Bucureşti, membru titular al Academiei Române Specialist în domeniul Istoriei filosofiei, îndeosebi al Filosofiei moderne şi contemporane (discipline predate vreme de peste de ani); s-a afirmat prin volume şi studii de referinţă, realizate în perspectivă comparativistă, în domeniile: Filosofia modernă; Filosofia contemporană; Filosofia valorilor şi a culturii; Semiotică şi filosofia limbajului S-a remarcat prin preocuparea statornică de relevare a semnificaţiei gândirii filosofice româneşti în cultura europeană În acest sens, reţin atenţia studiile (multe în limbi de circulaţie) asupra unor mari gânditori români (D Cantemir, T Maiorescu, M Eminescu, C Rădulescu-Motru, P Andrei, I Petrovici, M Florian, L Blaga, C Noica ş a) şi străini, moderni (Descartes, Pascal, Leibniz, Spinoza, Kant, Hegel, Schopenhauer) şi contemporani (Nietzsche, Dilthey, Rickert, Husserl, Scheler, N Hartmann, Haidegger, Carnap) din scrierile cărora a tradus şi comentat multe volume Este membru al unor societăţi ştiinţifice internaţionale (Kant-Gesellschaft, Leibniz-Gesellschaft) şi româneşti (Asociaţia germaniştilor din România) Dintre cărţile publicate menţionăm: Kant şi neokantianismul ( ); N Hartmann şi realismul contemporan ( ); Fenomenologia şi ştiinţele umane ( ); Filosofia contemporană (I, ; II, ); Adevăr şi conştiinţă istorică ( ); Filosofia contemporană ( ); Limbaj şi ontologie ( ); Semiotică şi filosofie ( ); Hermeneutică şi ontologie ( ); Zugänge zum Sein ( ); Cunoaştere şi comprehensiune ( ); Nietzsche ( ); Formă şi valoare în orizontul filosofiei culturii ( ); Vergleichende Philosophie ( ); Filosofi contemporani (I, ; II, ); Filosofi moderni ( ); Filosofie românească ( ); Cultură modernă şi „tradiţie de cultură” ( ); Raţionalisul modern ( ); Kant şi gândirea contemporană ( ); Filosofie românească ( ); Filosofie şi ştiinţă în epoca modernităţii târzii ( ); Filosofie şi cultură ( ); Filosofie şi muzică ( ); Fenomenologie şi hermeneutică ( ); Filosofie şi artă ( ); Semiotică şi comunicare ( ); Stil şi stilul de gândire în cultura contemporană ( ); Categorie şi sistem al categoriilor ( ); Kant und die Gegewart ( ); Cultură şi conştiinţă istorică ( ) Comunicări şi conferinţe (selecţie): Fenomenologie şi hermeneutică în înţelegerea operei de artă ( ); Limbaj şi mit la L Blaga şi E Cassirer ( ); Opera muzicală în perspectivă fenomenologică şi ontologică ( ); Cultură şi comunicare în epoca globalizării ( ); Semantic şi magic în structura limbajului de comunicare ( ); Kirche und Kultur in der Welt von heute ( ); Die modal analyse bei Leibniz und N Hartmann ( ); Hermeneutica şi metafizica muzicii ( ); Zait und Zaitbewusstseinn bai Husserl ( ); Limbaj şi timp în comportamentul uman şi în comunicare ( ); Semnificaţia demersului semiotic în reconstrucţia modernă în logică şi filosofie ( ); Stil cultural şi stiluri în muzică ( ); Nietzche şi liedul postromantic ( ); Modernitate şi modernizare în interpretarea operei de artă ( ); Ideea de formă şi forma muzicală ( ); Filosofia românească în context european ( ); Despre semnificaţia logicismului în filosofia matematicii ( ); Parodic şi speculativ în gândirea muzicală a secolului ( ); Semantik und Ontologie; Interpretation und moglihe welten ( ); Metafizică şi ontologie în filosofia românească; Timp şi timpi în muzică ( ); Modelare şi stratificare în opera muzicală ( ); Conceptul modern de interpretare ( ); „Lumile” literaturii în perspectivă semantică şi ontologică ( ); Timp şi ficţiune în creaţia artistică ( ); Conceptul de armonie Armonia în muzică ( ) ˟˟˟ CONCEPTUL MODERN DE INTERPRETARE INTERPRETARE ÎN ARTA MUZICALĂ «Interpretation» (lat ) ca exegeză, explicitarea unui text (sacru, juridic, literar ş a), a unei gândiri greu de descifrat, în principal a sensului tăinuit a unor scrieri a devenit treptat conceptul central al unei teorii a interpretării realizată cu o metodă specifică – Hermeneutica (în unitate cu semantica şi cu logica în înţelegerea lor modernă semiotică), al cărui exerciţiu presupune: a) exegeză (explicitate, explicare – arta de a explicita, exegetica); b) semnificare (Deutung, indicarea dezvăluirea a ceea ce este ascuns în fenomene istorice şi culturale); c) comprehensiune (Verstehen, rezultată din unirea dintre trăire şi expresie, prezentarea fenomenelor, expresie a unei stări de fapt operă de litaratură şi artă) Toate acestea acţionează asupra limbajului diferitelor forme ale creaţiei, acţiunii şi cunoaşterii în modalitatea unui metalimbaj, menit să cuprindă fenomenul aflat în cercetare într-o comprehensiune prin anumite reguli (reguli de corespondenţă; reguli de interpretare sau semantice; reguli de referinţă), funcţionând însă prin ceea ce am putea numi principiul hermeneutic (care este cât se poate de tolerant): «E de ajuns să spunem că se înţelege altfel , dacă în genere se înţelege» Pentru aceasta limbajul (de fapt, limbajele diferitelor domenii) trebuie pus în acţiune într-un discurs, într-un context de comunicare: „discursul este limbajul pus în acţiune într-un proces istoric care face din enunţ un eveniment” (Benveniste) Pe acest fond, putem spune că o operă de artă este mai întâi „punerea limbajului ei într-un discurs” care în context (în comunicare) devine eveniment (spectacol), cu multe posibilităţi de interpretare şi, bineînţeles, comprehensiune Arta în genere, arta modernă în special, este „un limbaj cu mai multe posibilităţi de înţelegere La fiecare abordare a lui afli ceva nou este un limbaj care necesită o interpretare” (W Biemel) De aici şi ideea de bază a unei teorii moderne a interpretării: înţelegerea limbajului artei presupune abordarea lui în cadrul concepţiei moderne semiotice despre limbă şi limbaj, dar în coordonatele filosofiei culturii: limbajul ca «formă simbolică» (Cassirer) în unitatea formelor de bază ale culturii (limbaj, mit, artă, religie, ştiinţă, filosofie, tehnică) ca limbaj prin care vine în prezenţă opera de artă, definită ca: „produsul finalizat şi înzestrat cu valoare al unui agent moral, de obicei al unui om, considerat în calitatea morală a fiinţei lui” (T Vianu), mai îndeaproape: ca obiectivaţie, „adică proiectarea unui obiect spiritual în planul obiectelor”, prin care „un conţinut spiritual nu se poate menţine decât în măsura în care el a fost făcut captiv al unei materii sensibile reale”, dar care are nevoie „continuu de acţiunea reciprocă a spiritului viu- a celui personal ca şi a celui obiectiv” (N Hartmann) „Înţelegerea operei de artă (actul hermeneutic) este condiţionată de abordarea ei ontologică: opera de artă ca fapt de cultură (într-un stil determinat şi sub semnul valorii), prin co-prezenţa a două planuri: Vordergrund (planul din faţă) şi Hintergrund (planul din spate): „ceea ce face să apară trebuie să fie real, ceea ce apare nu poate fi real, întrucât constă numai în această apariţie a sa” – este «raportul de apariţie» în care există opera de artă, ceea ce permite formula: o „lume” în „diferenţa ontologică”, ca rezultat al interpretării prin diferenţa dintre limbajul operei şi metalimbajul interpretării: aici „punerea în acţiune” aparţine interpretului, care remodelează în context de comunicare, o anumită operă de artă devedind astfel co-participant la „realizarea” operei (spectacol, concert), astfel încât raportul se prezintă cu mai mulţi termeni: creator, creaţie, execuţie, interpretare Cele spuse mai sus sunt valabile, bineînţeles, şi pentru înţelegerea operei muzicale, a limbajului şi gândirii muzicale Prin analogie, putem urmări fenomenul muzical după regula: „discursul ca limbaj pus în acţiune”, ceea ce face din enunţurile lui un eveniment „Muzica, anume, o «bucată», o compoziţie, o «mişcare», - nu este deloc singură sonoritate sensibil-perceptibilă, ci totdeauna se găseşte ceva dincolo de aceasta, „ceva muzical perceptibil” care necesită o cu totul altă sinteză din partea conştiinţei percepătoare, decât aceea pe care o poate efectua pura auzire acustică Acest altceva este un întreg mai mare şi constituie planul din spate, care nu mai are caracter sensibil (N H ) Ceea ce devine mai clar în audierea muzicală, care „cu toată separarea ei în stadiile temporale este sesizată ca o co-existenţă - e adevărat, nu ca ceva simultan în sens temporal, totuşi ca un ansamblu solidar, ca unitate Numai că unitatea nu poate fi produsă pe planul auzului sensibil, ci numai în realizarea unei sinteze, care trebuie să se înfăptuiască abia pe planul audierii muzicale în genere, abia în realizarea aceasta constă audierea muzicală în opoziţie cu auzul sensibil Căci nu sunetul momentan, ci abia întregul, în unitatea succesiunii sale constituie alcătuirea muzicală sonoră a mişcării şi numai pe baza acestui întreg, detaliul cuprins într-însul – ansamblul perceptibil auzului - îşi dobândeşte sensul” (N H ) Dar opera muzicală scrisă are nevoie de o „artă de ordinul al doilea, care singură face ca muzica, odată compusă şi scrisă, să fie perceptibilă”, căci „adevărata muzică se naşte obiectiv abia cu arta secundară a muzicantului, care nu este însă un simplu reproducător, întrucât execuţia de către el a unei piese muzicale e precedată de o «lectură» (hermeneutică) şi însoţită astfel de o „înţelegere altfel”, ceea ce şi explică şi posibilitatea a mai multe şi diverse interpretări Dar şi în execuţie, „ceea ce este cu adevărat muzical în muzică rămâne apariţie”, deoarece „nu atrage întregul plan de spate al muzicii, ci numai prima pătură, cea mai apropiată de planul din spate, cea auditiv-perceptibilă a tonurilor şi a armoniilor numai ea este în genere realizabilă acustic tot restul rămâne ireal, ca şi mai înainte şi trebuie să se nască în conştiinţa celui care ascultă” (N H ) De ce aşa? Care este taina acestei situaţii? Să pornim de la rezultatul unui proces de creaţie specific, care se petrece în gândirea muzicală (mai exact, în unitatea dintre aceasta şi limbajul în care vine - căci „limba este organul formator al gândului”, cum spunea W von Humboldt) a compozitorului care instituie (prin calităţile sale) ceva nou în suita acestui gen de creaţie sub semnul valorii, dându-i expresie în compoziţie (compositio este traducere a cuvântului synthesis), o „unitate ce nu poate fi sensibil auzită” în această măsură, ea este în mod veritabil „apariţie”, o apariţie mijlocită de audierea sensibilă: ea aparţine planului din spate al operei sonore, plan extrem de complex: „Întregul unei mişcări, care apare, nu este dat ca atare simţurilor, el este ceva acustic-ireal, care nu este realizat nici în execuţia sonoră Succesiunea sensibilă a sunetelor mijloceşte apariţia lui, deşi în bazele ei, ea nu se poate fixa” (N H ) Cumva straniu este faptul „că planul din faţă şi planul din spate sunt în muzică asemănătoare unul cu altul, şi după felul lor sunt mai apropiate şi, de aceea dualitatea lor a şi fost în muzică neînţeleasă mai mult decât oriunde” Altfel spus, în muzică avem o stratificare dublă a obiectelor, o dualitate şi o poziţie a modurilor de fiinţare: apariţie în materia sensibilă şi transparenţă a primului plan modelat; prezenţa subiectului receptor, pentru care poate apărea întregul, atunci când el îndeplineşte condiţiile audierii muzicale Unitatea şi opoziţia planurilor este prezentă şi în „arta de ordinul al doilea”, singura care face ca muzica, odată compusă şi scrisă, să fie sonor-perceptibilă Cel care execută are nevoie de o formaţie specializată în acest domeniu şi de foarte mult exerciţiu pentru a realiza interpretarea bucăţii muzicale conform partiturii Cu aceasta, arta „muzicantului reproducător” ajunge să fie o necesitate estetică, „realizarea” de către acesta fiind într-atât de bine înţeleasă încât, de fapt „fiecare o desemnează prin cuvântul muzică numai pe ea, în timp ce negrul pe alb al notelor scrise trece numai mijlocitor auxiliar” (N H ) Aşadar, în execuţie, muzica devine dependentă de măiestria muzicantului, „realizarea” nu mai este opera compozitorului, ci a muzicantului executant, care are „mână liberă” în modelarea prin execuţie devenind, într-un fel, asociat al compozitorului, nu doar „artist reproducător”, ci productiv-creator Situaţia este complexă, implică dependenţă şi independenţă, co-prezenţă a celor două planuri cu limbaje diferite: limbajul compoziţiei (expresia unei instituiri valorice) şi limbajul interpretării (de fapt, metalimbajul), prin care opera muzicală devine alta cu fiecare re-producere (care nu este simplă redare) interpretativă, prin care identitatea operei muzicale este, în anumite limite, părăsită, „este despicată în diversitatea calitativă a interpretărilor” (N H ), ceea ce implică acţiunea principiului hermeneutic atât de tolerant: «E de ajuns să spunem că se înţelege altfel, dacă în genere se înţelege» Totuşi, reţinem că, dincolo de „realizarea” prin interpretare-execuţie „rămâne neclintită în picioare compoziţia scrisă în semiconcreţiunea ei, în fiecare clipă obiect al unei împliniri posibile” În alţi termeni, interpretarea este ea însăşi o artă şi, poate nu întâmplător Schleirmacher considera hermeneutica „o artă a comprehensiunii” (Kunst des Verstehens) Un orizont al necuprinderii este mereu activ aici, de unde şi aşteptările prezenţei a mereu alte „lumi sonore”, «lumi posibile» ca «lumi» ale interpretării Aceasta pare a fi soluţia enigmei: cum poate ajunge modelarea a ceva sensibil în „planul din faţă” să fie purtătoare a unui conţinut care are un cu totul alt mod de fiinţare, şi nu este dat decât „pentru” o conştiinţă? Acest conţinut spiritual nu este ceva „în sine”, ci numai „pentru noi”, cei care îl sesizăm El este „pus” de „spiritul producător” în operă pentru un „spirit viu” care îl sesizează Unitatea celor două planuri în unitatea muzicală a operei sonore, sinteza, compoziţia, unitate care „nu poate fi sensibil auzită”, s-ar putea explica şi înţelege (hermeneutic) printr-un apel la „principiul identităţii indiscernibililor” (indiscernibilia, lat ), formulat de Leibniz (Nouveaux Essais, II, , ; Monadologie, ), menit să corijeze, într-o anumită măsură, principiul continuităţii („în univers totul se află în legătură, astfel încât totdeauna prezentul ascunde în sine viitorul”), care conduce la principiul de ordine, un principiu de uniformitate: „identitatis indiscernibilium” ne poate ajuta să clasăm diferenţele după ordine şi mărime, ordinea fiind totdeauna termen de enumerare şi principiu de organizare a enumerării; indiscernibilitatea este o relaţie de asemănare completă (după conţinut, identitate), dar nu este o identitate numerică, ci o diversitate (după conţinut a indiscernibililor), ceea ce permite o considerare a identităţii a două obiecte prin disociere în funcţie de proprietăţilo lor, astfel încât nu constituie un obiect, ceea ce nu exclude faptul ca un acelaşi obiect să fie denotat de nume diferite Aşadar, diferenţa internă bazată pe o determinare lăuntrică esenţială, ceea ce ar putea conveni analizelor de mai sus în care cele două planuri – Vordergrund şi Hintergrund – distingibile din punctul de vedere al „raportului de apariţie”, în care opera de artă este în sine şi este în prezenţă (există) totodată Căci întregul unei compoziţii (unitatea) rămâne chiar şi în execuţia muzicală un ireal, iar „sinteza audierii laolaltă într-o unitate o realizează, pentru ascultător, interpretul; este adevărat, niciodată complet, ci ajutându-ne să ne apropiem de această unitate Interpretarea are ca rezultat „lumi sonore”, lumi ale interpretării care devin „reale” (în artă) prin forţa ficţiunii creatoare, în aşa fel că prin opera de artă se înscrie o nouă ordine, mai exact „lumea” în altă ordine, estetică În limbajul interpretării, această lume capătă, pe lângă forma ei ca instituire valorică, sens şi semnificaţie: ca „obiect semnificat”, ceea ce clarifică, credem, şi controversata dezbatere asupra „asemanticităţii muzicii”, aici fiind vorba de o neînţelegere a ceea ce înseamnă referent, sau mai clar, a deosebirii dintre referent, „obiect semnificat” şi obiect ca atare (lingvistico-logic), întrucât semnificatul nu este lucrul, ci ceea ce noi numim „lucru”, adică nu este extralingvistic, ci este dat prin limbajul (metalimbajul) interpretului şi primit în limbajul receptorului Aşa cum s-a spus cândva (puţin hazliu, U Eco) «pisica nu e referent, ci referent e ceea ce noi numim pisică» Arta nu semnifică în lumea lucrurilor, ci în „lumea” (ctitorită parţial şi prin analogie) artei! Armonia sferelor, de care vorbeau pitagoreicii, nu o poate auzi urechea umană, dar intelectul omului o poate înţelege!